भारतीय जनता पार्टी ने वर्ष 2014 में होने वाले लोकसभा चुनावों के लिए आज नरेंद्र मोदी की टीम की घोषणा कर दी। नई दिल्ली में भाजपा नेता अनंत कुमार ने चुनाव अभियान समिति की घोषणा करते हुए बताया कि टीम में भाजपा के केंद्रीय नेताओं के साथ राज्यों के मुख्यमंत्री नरेंद्र मोदी को रिपोर्टिंग करेंगे। वरिष्ठ भाजपा नेता मुरली मनोहर जोशी को घोषणा-पत्र समिति का अध्यक्ष बनाया गया है, साथ ही भाजपा ने 20 समितियों और उप-समितियों का गठन किया है।